stanford-oval/wikipedia huggingface dataset:
รายชื่อปลัดกระทรวงมหาดไทยของไทย

| ปลัดกระทรวงมหาดไทย |
| --- | --- |
เครื่องหมายราชการ
ผู้ดำรงตำแหน่งคนปัจจุบัน อรรษิษฐ์ สัมพันธรัตน์ ตั้งแต่ 1 ตุลาคม พ.ศ. 2567
ผู้เสนอชื่อ: รัฐมนตรีว่าการกระทรวงมหาดไทย
ผู้แต่งตั้ง: พระมหากษัตริย์ไทย
วาระ: จนเกษียณอายุราชการ
ผู้ประเดิมตำแหน่ง: พระยาราชวรานุกูล ในฐานะ ปลัดทูลฉลองกระทรวงมหาดไทย
สถาปนา: 21 ตุลาคม พ.ศ. 2435
รอง: รองปลัดกระทรวงมหาดไทย
เว็บไซต์: กระทรวงมหาดไทย
ปลัดกระทรวงมหาดไทย เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงมหาดไทย
ปลัดกระทรวงคนหนึ่งมีอำนาจหน้าที่  ดังนี้
รับผิดชอบควบคุมราชการประจำในกระทรวง กำหนดแนวทางและแผน การปฏิบัติราชการของกระทรวง และลำดับความสำคัญของแผนการปฏิบัติราชการประจำปีของ ส่วนราชการในกระทรวงให้เป็นไปตามนโยบายที่รัฐมนตรีกำหนด รวมทั้งกำกับ เร่งรัด ติดตาม และประเมินผลการปฏิบัติราชการของส่วนราชการในกระทรวง
เป็นผู้บังคับบัญชาข้าราชการของส่วนราชการในกระทรวงรองจากรัฐมนตรี
เป็นผู้บังคับบัญชาข้าราชการในสำนักงานปลัดกระทรวง และรับผิดชอบ ในการปฏิบัติราชการของสำนักงานปลัดกระทรวง
รายนามปลัดทูลฉลอง  (จนถึง พ.ศ. 2475)

| 0 | 1 | 2 | 3 | 4 |
| --- | --- | --- | --- | --- |
| ลำดับ (สมัย) | รูป | รายนาม | เริ่มวาระ | สิ้นสุดวาระ |
| 1 |  | พระยาราชวรานุกูล ราชปลัดทูลฉลอง | 21 ตุลาคม พ.ศ. 2435 | 17 เมษายน พ.ศ. 2442 |
| 2 |  | พระยามหาอำมาตยาธิบดี (เส็ง วิรยศิริ) ราชปลัดทูลฉลอง | 17 เมษายน พ.ศ. 2442 | 12 เมษายน พ.ศ. 2456 |
| 3 |  | เจ้าพระยามุขมนตรี (อวบ เปาโรหิตย์) ปลัดทูลฉลอง | 12 เมษายน พ.ศ. 2456 | 1 สิงหาคม พ.ศ. 2465 |
| 4 |  | พระยาศรีธรรมาธิราช (เจิม บุณยรัตพันธุ์) ปลัดทูลฉลอง | 1 สิงหาคม พ.ศ. 2465 | 1 พฤษภาคม พ.ศ. 2472 |
| 5 |  | พระยาราชนกูลวิบูลภักดี (รื่น ศยามานนท์) ปลัดทูลฉลอง | 1 พฤษภาคม พ.ศ. 2472 | 1 สิงหาคม พ.ศ. 2475 |
แหล่งข้อมูลอื่น

ผู้บริหารกระทรวงมหาดไทย เก็บถาวร 2021-07-27 ที่ เวย์แบ็กแมชชีน
| ด ค กปลัดกระทรวงมหาดไทยของไทย |
| --- | --- | --- |
| ปลัดทูลฉลอง   กระทรวงมหาดไทย | พระยามหาอำมาตยาธิบดี (เส็ง วิรยศิริ) • เจ้าพระยามุขมนตรี (อวบ เปาโรหิตย์) • พระยาศรีธรรมาธิราช (เจิม บุณยรัตพันธุ์) • พระยาราชนกูลวิบูลภักดี (รื่น ศยามานนท์) |  |
| ปลัดกระทรวงมหาดไทย | พระยาศรีเสนา (ศรีเสนา สมบัติศิริ) • พระยาสุริยานุวงศ์ประวัติ (เต๋า บุนนาค) • หลวงเชวงศักดิ์สงคราม (ช่วง ขวัญเชิด) • พระยาสุนทรพิพิธ (เชย สุนทรพิพิธ) • พระยาอรรถการีย์นิพนธ์ (สิทธิ จุณณานนท์) • พระยาอรรถกรมมณุตตี (เซ่ง ศรียาภัย) • พระรามอินทรา (ดวง จุลัยยานนท์) • ขุนพิพัฒน์สรการ (พิพัฒน์ พิพัฒน์สรการ) • พระยารามราชภักดี (สวัสดิ์ อิศรางกูร ณ อยุธยา) • หลวงชาติตระการโกศล (เจียม ลิมปิชาติ) • ถวิล สุนทรศารทูล • พ่วง สุวรรณรัฐ • วิฑุร จักกะพาก • ชลอ วนะภูติ • วิญญู อังคณารักษ์ • ดำรง สุนทรศารทูล • พิศาล มูลศาสตรสาทร • เอนก สิทธิประศาสน์ • อนันต์ อนันตกูล • เจริญจิตต์ ณ สงขลา • อารีย์ วงศ์อารยะ • ชูวงศ์ ฉายะบุตร • ชนะศักดิ์ ยุวบูรณ์ • ยงยุทธ วิชัยดิษฐ • เสริมศักดิ์ พงษ์พานิช • สุจริต ปัจฉิมนันท์ • พงศ์โพยม วาศภูติ • วิชัย ศรีขวัญ • มานิต วัฒนเสน • วิเชียร ชวลิต • พระนาย สุวรรณรัฐ • วิบูลย์ สงวนพงศ์  • กฤษฎา บุญราช • ฉัตรชัย พรหมเลิศ • สุทธิพงษ์ จุลเจริญ • อรรษิษฐ์ สัมพันธรัตน์ |  |
สำนักงานปลัดกระทรวงมหาดไทย 
| ด ค กปลัดกระทรวงในประเทศไทย |
| --- | --- | --- |
| ตำแหน่งในปัจจุบัน |  กระทรวงกลาโหม  กระทรวงการคลัง  กระทรวงการต่างประเทศ  กระทรวงการท่องเที่ยวและกีฬา  กระทรวงการพัฒนาสังคมและความมั่นคงของมนุษย์  กระทรวงการอุดมศึกษา วิทยาศาสตร์ วิจัยและนวัตกรรม  กระทรวงเกษตรและสหกรณ์  กระทรวงคมนาคม  กระทรวงดิจิทัลเพื่อเศรษฐกิจและสังคม  กระทรวงทรัพยากรธรรมชาติและสิ่งแวดล้อม  กระทรวงพลังงาน  กระทรวงพาณิชย์  กระทรวงมหาดไทย  กระทรวงยุติธรรม  กระทรวงแรงงาน  กระทรวงวัฒนธรรม  กระทรวงศึกษาธิการ  กระทรวงสาธารณสุข  กระทรวงอุตสาหกรรม  สำนักนายกรัฐมนตรี  |  |
| ตำแหน่งในอดีต | กระทรวงวิทยาศาสตร์และเทคโนโลยี |  |
ญิงมา

นิกายญิงมา (ทิเบต: རྙིང་མ, ไวลี: rnying ma, พินอินทิเบต: nyingma, IPA: [ɲiŋma]) นิกายหมวกแดง เป็นนิกายสำคัญนิกายหนึ่งของศาสนาพุทธแบบทิเบต ถือกำเนิดจากปัทมสัมภวะ อาจารย์ชาวอินเดียคือที่เดินทางมาทิเบตเมื่อ พ.ศ. 1350 ซึ่งได้รับการนับถือจากชาวทิเบตอย่างกว้างขวาง และเป็นผู้สร้างวัดสัมเยซึ่งเป็นวัดแห่งแรกในทิเบต ปัทมสัมภวะได้เผยแพร่คำสอนของนิกายตันตระจนมีสานุศิษย์ที่สำคัญหลายคน
คำสอน

นิกายญิงมาแบ่งคำสอนในพุทธศาสนาออกเป็น 9 ยานคือ
สามยานนี้เป็นคำสอนในพระสูตร
สาวกยาน
ปัจเจกพุทธยาน
โพธิสัตวยาน
ตันตระสาม คือ
กริยาตันตระ
อุปตันตระ
โยคะตันตระ
ตันตระขั้นสูงอีกสามยาน คือ
มหาโยคะ
อนุตรโยคะ
อธิโยคะ
ทุกระดับยกเว้น อธิโยคะ คุหยสมาช กาลจักร จักรสังวร ล้วนจัดอยู่ในอนุตรโยคะทั้งสิ้น ส่วนอธิโยคะหรือซกเชน ถือเป็นตันตระพิเศษสูงสุดกว่าตันตระใดๆ ซึ่งเป็นวิธีปฏิบัติของพระสมันตภัทรโพธิสัตว์ เป็นวิธีการเจาะเข้าสู่พุทธภาวะโดยตรง
จุดมุ่งหมายของการปฏิบัติยานทั้งเก้าคือ เพื่อก้าวพ้นโลกียะตามคำสอนของพระสมันตภัทรพุทธะ ในคำสอนของตันตระที่เป็นเอกลักษณ์ของนิกายนี้คือ ซอกเซ็น หรือมหาบารมี เป็นการปฏิบัติโดยสวดพระนามของปัทมสัมภวะ หรือคุรุรินโปเช และการเข้าเงียบ จะเน้นในการสวดมนต์ต์ตราธารณี การใช้สัญลักษณ์มุทรา สัญลักษณ์มณฑล ในการประกอบพิธีเพื่อเข้าสู่การบรรลุพระโพธิญาณ นิกายนี้มีความเชื่อว่า หลังจากสมัยคุรุปัทมสมภพแล้วก็ได้มีการค้นพบคำสอนซึ่งถูกซ่อนไว้โดยคุรุปัทมสมภพ ในทิเบตเรียกว่า "เทอร์มา" ซึ่งแปลว่าขุมทรัพย์อันล้ำค่า และได้ทำนายไว้ว่าในอนาคต ศิษย์ของท่านจะเป็นผู้ค้นพบและเปิดขุมทรัพย์
คำสอน 6 ยานแรกเป็นพื้นฐานของพุทธตันตระทั่วไป ส่วนสามยานสุดท้ายเป็นลักษณะพิเศษของนิกายญิงมา เชอเกียมตรุงปะ อาจารย์นิกายญิงมา ผู้มีชื่อเสียงในศตวรรษที่ 20 ได้กล่าวว่า
เถรวาทได้กล่าวว่าตนเข้าถึงความจริงแท้ และให้หนทางที่ดีที่สุด มหายานกล่าวว่าพระโพธิสัตว์ได้ให้หนทางที่ดีที่สุดในการเข้าสู่สัจจะธรรม ส่วนผู้ปฏิบัติวัชรยานกล่าวว่า มหาสิทธาผู้ทรงฤทธิ์อำนาจวิเศษสามารถมอบหนทางสู่การบรรลุได้อย่างวิเศษสุด คำถามและคำตอบมากมายที่ได้เกิดขึ้นพร้อมกับความสับสนต่าง ๆ นานา แล้วอะไรเล่าจึงเป็นสิ่งที่ปรารถนาของศิษย์ ผู้ต้องการเข้าสู่พระพุทธธรรม อธิโยคะตันตระได้ให้คำตอบไว้ว่า การมองทุกสรรพสิ่งด้วยสายตาของเอกซ์เรย์ มองทุกสรรพสิ่งได้อย่างทะลุปรุโปร่ง และปฏิบัติตนอย่างเปล่าเปลือยทะลุปรุโปร่งเช่นกัน นั่นจึงเป็นธรรมชาติแท้แห่งพุทธภาวะ
คณาจารย์สำคัญ

อาจารย์คนสำคัญของนิกายนี้ได้แก่ ยอนชัล บีมาร์โอเซอร์ คุรุโชวัง คอร์เจ ลิงปา ปัทมะ ลิงปา และจัมยัง เคนเซ เป็นผู้นำคำสอนที่ปัทมสัมภวะซ่อนไว้มาเปิดเผย
สถาบัน

สถาบันแห่งแรกของนิกายนี้คือวัดสัมเย ตั้งโดยพระศานตรักษิต สถาบันในยุคหลังได้แก่ วัดมันโดรลิง สร้างเมื่อ พ.ศ. 2219 จอร์เจดรัก สร้างเมื่อ พ.ศ. 2202 เมื่อชาวทิเบตลี้ภัยเข้าสู่อินเดีย มีการสร้างวัดในนิกายนี้หลายแห่ง เช่นที่รัฐการณาตกะ และธรรมศาลา
พระยาลพะนรินทร์เรืองศักดิ์ (วงษ์ จารุจินดา)

| มหาอำมาตย์ตรี พระยาลพะนรินทร์เรืองศักดิ์ (วงษ์ จารุจินดา) ต> จ.ว. ท.ม. ต.ช. |
| --- | --- |
เกิด: 20 กุมภาพันธ์ พ.ศ. 2427
ถึงแก่กรรม: 10 เมษายน พ.ศ. 2474 (47 ปี)
สาเหตุเสียชีวิต: ไข้รากสาดน้อย
บิดามารดา: เจ้าพระยาสุรบดินทรสุรินทรฦๅชัย (พร จารุจินดา) (บิดา)
ยศเสือป่า: นายกองตรี
ยศพลเรือน: มหาอำมาตย์ตรี
มหาอำมาตย์ตรี พระยาลพะนรินทร์เรืองศักดิ์ (วงษ์ จารุจินดา) (20 กุมภาพันธ์ 2427 – 10 เมษายน 2474) เป็นขุนนางชาวสยาม เป็นอดีตอธิบดีผู้พิพากษาศาลพระราชอาญา อดีตผู้พิพากษาศาลจังหวัดน่าน อดีตผู้พิพากษาศาลจังหวัดสมุทรสาคร
พระยาลพะนรินทร์เรืองศักดิ์มีนามเดิมว่า วงษ์ จารุจินดา เกิดเมื่อวันที่ 20 กุมภาพันธ์ 2427 เป็นบุตรชายของเจ้าพระยาสุรบดินทรสุรินทรฦๅชัย (พร จารุจินดา) ที่เกิดแต่คุณหญิงบุญรอด สุรินทรฦๅชัย (สกุลเดิม วัชราภัย) มีพี่น้องร่วมมารดา 2 คนและต่างมารดาอีก 10 คน ด้านชีวิตครอบครัวสมรสกับ คุณหญิงเสริม ลพะนรินทร์เรืองศักดิ์ (สกุลเดิม โชติกเสถียร) บุตรสาวของพระยาพิพิธภัณฑ์วิจารณ์ (เจริญ โชติกเสถียร) แต่ไม่มีบุตร-ธิดา เป็นคู่เขยกับพลเอกหลวงสุรณรงค์ (ธงไชย โชติกเสถียร) อดีตสมุหราชองครักษ์และอดีตองคมนตรีในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องจากพลเอกหลวงสุรณรงค์สมรสกับคุณหญิงสุย บุตรสาวอีกคนหนึ่งของพระยาพิพิธภัณฑ์วิจารณ์
มหาอำมาตย์ตรี พระยาลพะนรินทร์เรืองศักดิ์ ถึงแก่กรรมด้วยโรคไข้รากสาดน้อย เมื่อวันที่ 10 เมษายน 2474 ขณะอายุได้ 47 ปี
ตำแหน่ง ยศ และบรรดาศักดิ์

25 พฤษภาคม 2448 – หลวงนรอัฏบัญชา ถือศักดินา 600
2451 – ผู้พิพากษาศาลจังหวัดน่าน
7 สิงหาคม 2454 – อำมาตย์โท
5 กันยายน 2456 – ผู้พิพากษาศาลมณฑลนครไชยศรี
2457 – ผู้พิพากษาศาลจังหวัดสมุทรสาคร
26 ธันวาคม 2459 – พระทิพยมณฑาดุล มนูญนิรุกตี ถือศักดินา 800
11 มกราคม 2461 – ว่าที่อธิบดีผู้พิพากษาศาลมณฑลสุราษฎร์
2462 – ย้ายไปเป็นว่าที่อธิบดีผู้พิพากษาศาลมณฑลปัตตานี เลื่อนยศเป็นอำมาตย์เอก
2463 – เป็นอธิบดีผู้พิพากษาศาลมณฑลปัตตานี เลื่อนบรรดาศักดิ์เป็นพระยาลพะนรินทร์เรืองศักดิ์
26 พฤษภาคม 2465 – ผู้พิพากษาศาลอุทธรณ์กรุงเทพฯ
5 เมษายน 2472 – ว่าที่อธิบดีผู้พิพากษาศาลพระราชอาญา
8 พฤศจิกายน 2472 – มหาอำมาตย์ตรี
17 ธันวาคม 2472 – อธิบดีผู้พิพากษาศาลพระราชอาญา
เครื่องราชอิสริยาภรณ์

พ.ศ. 2459 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2462 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2465 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2466 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2467 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2473 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2468 –  เหรียญศารทูลมาลา (ร.ศ.ท.)
วุฒิสภาไทย ชุดที่ 3

วุฒิสภาไทย ชุดที่ 3 ประกอบไปด้วยสมาชิกวุฒิสภาจำนวน 120 ท่าน ได้รับโปรดเกล้าฯ แต่งตั้งเมื่อวันที่ 4 กรกฎาคม พ.ศ. 2511  สิ้นสุดสมาชิกภาพ เมื่อวันที่ 17 พฤศจิกายน พ.ศ. 2514 เนื่องจากคณะปฏิวัติประกาศยกเลิกรัฐธรรมนูญแห่งราชอาณาจักรไทย พ.ศ. 2511 (ฉบับที่ 3)
รายนามสมาชิกวุฒิสภาที่ได้รับการแต่งตั้งเพิ่ม

ในวันที่ 25 กุมภาพันธ์ พ.ศ. 2512 มีพระบรมราชโองการโปรดเกล้าฯ แต่งตั้งสมาชิกวุฒิสภาเพิ่มขึ้น เพื่อให้มีจำนวนสมาชิกสามในสี่ของจำนวนสมาชิกทั้งหมดของสภาผู้แทนราษฎร จำนวน 44 ท่าน ดังรายนามต่อไปนี้
พลโท เจริญ พงษ์พานิช
นายเฉลิม วุฒิโฆสิต
นายดุสิต พานิชพัฒน์
พลเอก เต็ม หอมเศรษฐี
พันเอก ถวัลย์ โหติการ
พันเอก เทียนชัย สิริสัมพันธ์
นายธำรง บัวศรี
นายนินาท ชินะโชติ
พลอากาศตรี บัญชา เมฆวิชัย
พลตรี บุญ รังคะรัตน
พลเอก บุลศักดิ์ วรรณมาศ
พลเรือเอก ประชุมธรรม โมกขะเวส
พลตรี ประนิต เจริญศิริ
พันเอก ประสิทธิ์ ชื่นบุญ
นายประหยัด บุรณศิริ ถึงแก่กรรมเมื่อ 14 กุมภาพันธ์ พ.ศ. 2513 แต่งตั้ง นายกำแหง พลางกูร เมื่อ 14 สิงหาคม พ.ศ. 2513
นายประหยัด เอี่ยมศิลา
พลตำรวจจัตวา ปราโมทย์ จงเจริญ
หม่อมหลวงปืนไทย มาลากุล
นายปานจิตต์ เอนกวนิช
จอมพล ผิน ชุณหะวัณ
นายเผด็จ จิราภรณ์
พลเอก พิสิฏฐ์ ฉายเหมือนวงศ์
พลตรี ไพฑูรย์ อิงคตานุวัฒน์
พระมนูเวทวิมลนาท (มนูเวทย์ สุมาวงศ์)
นายเยื่อ สุสายัณห์
นายเล็ก วานิชอังกูร
พันเอก วันชัย ฉ่ำเฉลิม
พลอากาศตรี ศรีศักดิ์ สุจริตธรรม
พลตำรวจโท สงวน จิตตาลาน
พลเรือตรี สมุทร์ สหนาวิน
พลตรี สอาด ศิริรักษ์
นายสุริยน ไรวา
พลโท เสริม ณ นคร
พันเอก แสง จุละจาริตต์
นายแสวง พูลสุข
พลตรี หิรัญ ศิริวัฒน์
นายหล่อ รีละชาติ
นายอดุล บินสอาด
พันเอก อาจศึก ดวงสว่าง
พันเอก อัมพร ศรีแสง
พลโท อำนวย ไชยโรจน์
นายอุทัย วุฒิกุล
นายโอสถ โกศิน
พันเอก อารมณ์ ทับทิมไทย
รายนามสมาชิกวุฒิสภาที่ได้รับการแต่งตั้งเพิ่ม > รายนามสมาชิกวุฒิสภาที่สิ้นสุดสมาชิกภาพ

โดยที่รัฐธรรมนูญแห่งราชอาณาจักรไทย มาตรา 79 บัญญัติว่า สมาชิกภาพของสมาชิกวุฒิสภามีวาระคราวละ 6 ปี นับแต่วันที่พระมหากษัตริย์ทรงแต่งตั้งสมาชิกเป็นครั้งแรก ให้มีการจับสลากออก เพื่อให้สมาชิกพ้นจากตำแหน่งเป็นจำนวนกึ่งหนึ่งของจำนวนสมาชิกทั้งหมด และตามข้อบังคับว่าด้วยการจับสลากของสมาชิกวุฒิสภาได้บัญญัติให้กระทำการจับสลากออกในวันที่ 3 กรกฎาคม พ.ศ. 2514 สมาชิกที่จับสลากออกในครั้งนี้ มีจำนวน 82 ท่าน ดังรายนามต่อไปนี้
พันเอก จิตต์ ธนะโชติ
นายเฉลิม วุฒิโฆสิต
พลตำรวจเอก หลวงชาติตระการโกศล (เจียม ลิมปิชาติ)
พลเรือเอก ถวิล รายนานนท์
พลโท จำลอง สิงหะ
พลตรี อารมณ์ ทับทิมไทย
พลเรือเอก ประชุมธรรม โมกขะเวส
พลโท โชติ หิรัณยัษฐิติ
พลโท ไสว ดวงมณี
พลเรือตรี สมุทร์ สหนาวิน
พันเอก แสง จุละจาริตต์
พลโท จำเป็น จารุเสถียร
พลตำรวจโท สงวน จิตตาลาน
นายสุรพงษ์ ตรีรัตน์
นายอดุล บินสอาด
พลโท หม่อมราชวงศ์ลาภ หัสดินทร
พันเอก กมล พิจิตรคดีพล
พันเอก อาจศึก ดวงสว่าง
นายประเสริฐ ปัทมะสุคนธ์
พลโท วิชัย พงศ์อนันต์
พันเอก อัมพร ศรีแสง
พลตำรวจตรี ปราโมทย์ จงเจริญ
พระมนูเวทวิมลนาท (มนูเวทย์ สุมาวงศ์)
นายเผด็จ จิราภรณ์
พลเอก ครวญ สุทธานินทร์
พันเอก พงศ์ เภกะนันทน์
พลโท เกรียงศักดิ์ ชมะนันทน์
นายประหยัด เอี่ยมศิลา
พลอากาศเอก บุญชู จันทรุเบกษา
พลตำรวจโท เยื้อน ประภาวัต
พระดุลยพากย์สุวมัณฑ์ (ปิ่ณฑ์ ปัทมสถาน)
พลเรือเอก เฉิดชาย ถมยา
พลเรือเอก อนันต์ เนตรโรจน์
พลเอก กฤช ปุณณกันต์
พลโท ประชุม ประสิทธิ์สรจักร
นายเกษม อุทยานิน
พลโท ทวิช เสนีย์วงศ์ ณ อยุธยา
พลตำรวจโท ศรีสุข มหินทรเทพ
นายอุทัย วุฒิกุล
พลเรือตรี โอภาส จามิกรณ์
นายสมภพ โหตระกิตย์
พิณพากย์พิทยาเภท (พิณ เมืองแมน)
พลตรี เปรม ติณสูลานนท์
พลตรี ประนิต เจริญศิริ
จอมพล ผิน ชุณหะวัน
พลตำรวจโท พจน์ เภกะนันทน์
พลโท เฉลิมชัย จารุวัสตร์
พลโท ประจวบ สุนทรางกูร
หม่อมราชวงศ์คึกฤทธิ์ ปราโมช
พลโท เสริม ณ นคร
พลเอก ทวนชัย โกศินานนท์
พลเรือโท ศรี ดาวราย
นายเฉลียว วัชรพุกก์
พลตรี เชิดชัย ทองสิงห์
พลโท ผเชิญ นิมิบุตร
พลโท ชาญ อังศุโชติ
พระยาสุนทรพิพิธ (เชย สุนทรพิพิธ)
นายพ่วง สุวรรณรัฐ
พลโท เจริญ พงษ์พานิช
พลอากาศตรี บัญชา เมฆวิชัย
พลตรี เอื้อม จิรพงศ์
พันเอก สิทธิ ศิลปสุขุม
พลโท สมบูรณ์ วิจิตรานุช
นายเล็ก วานิชอังกูร
นายสานนท์ สายสว่าง
นายเรณู สุวรรณสิทธิ์
นายดุสิต บุญธรรม
พลตรี บุญ รังคะรัตน
นายดุสิต พานิชพัฒน์
พลตรี บุญมาก เทศบุตร
พันโท ประเสริฐ สุดบรรทัด
พันเอก จินดา ณ สงขลา
พันเอก ยุทธศักดิ์ คล่องตรวจโรค
พันเอก ไพศาล รุ่งแสง
นายมาลัย หุวะนันทน์
พลเรือโท สงัด ชลออยู่
นายเยื่อ สุสายัณห์
พลตรี แสวง ขมะสุนทร
พลอากาศเอก กมล เดชะตุงคะ
พลเรือเอก จรูญ เฉลิมเตียรณ
พันเอก ถวัลย์ โหติการ
พลตำรวจตรี ชัช ชวางกูร
รายนามสมาชิกวุฒิสภาที่ได้รับการแต่งตั้งเพิ่ม > รายนามสมาชิกวุฒิสภาที่ได้รับการแต่งตั้งใหม่

ในวันที่ 4 กรกฎาคม พ.ศ. 2514 มีพระบรมราชโองการโปรดเกล้าฯ แต่งตั้งสมาชิกวุฒิสภา แทนสมาชิกที่จับสลากออก จำนวน 82 ท่าน ดังรายนามต่อไปนี้
พลอากาศเอก กมล เดชะตุงคะ
พันเอก กมล พิจิตรคดีพล
พลเอก กฤช ปุณณกันต์
พลโท เกรียงศักดิ์ ชมะนันทน์
นายเกษม อุทยานิน
พลเอก ครวญ สุทธานินทร์
หม่อมราชวงศ์คึกฤทธิ์ ปราโมช
พลเรือเอก จรูญ เฉลิมเตียรณ
พลโท จำเป็น จารุเสถียร
พันเอก จิตต์ ธนะโชติ
พันเอก จินดา ณ สงขลา
พลโท เจริญ พงษ์พานิช
นายเฉลิม วุฒิโฆสิต
พลโท เฉลิมชัย จารุวัสตร์
นายเฉลียว วัชรพุกก์
พลเรือเอก เฉิดชาย ถมยา
พลตำรวจตรี ชัช ชวางกูร
พลโท ชาญ อังศุโชติ
พลตำรวจเอก หลวงชาติตระการโกศล (เจียม ลิมปิชาติ)
พลตรี เชิดชัย ทองสิงห์
พลโท โชติ หิรัณยัษฐิติ
พระดุลยพากย์สุวมัณฑ์ (ปิ่ณฑ์ ปัทมสถาน)
นายดุสิต บุญธรรม
พลเรือเอก ถวิล รายนานนท์
พลโท ทวิช เสนีย์วงศ์ ณ อยุธยา
พลเอก ทวนชัย โกศินานนท์
พลอากาศตรี บัญชา เมฆวิชัย
พลตรี บุญ รังคะรัตน
พลอากาศเอก บุญชู จันทรุเบกษา
พลตรี บุญมาก เทศบุตร
พลโท ประจวบ สุนทรางกูร
พลโท ประชุม ประสิทธิ์สรจักร์
พลตรี ประนิต เจริญศิริ
พันโท ประเสริฐ สุดบรรทัด
นายประหยัด เอี่ยมศิลา
พลตรี เปรม ติณสูลานนท์
พลโท ผเชิญ นิมิบุตร
จอมพล ผิน ชุณหะวัณ
นายเผด็จ จิราภรณ์
พันเอก พงศ์ เภกะนันทน์
พลตำรวจโท พจน์ เภกะนันทน์
นายพ่วง สุวรรณรัฐ
พันเอก ไพศาล รุ่งแสง
พระมนูเวทวิมลนาท (มนูเวทย์ สุมาวงศ์)
นายมาลัย หุวะนันทน์
พันเอก ยุทธศักดิ์ คล่องตรวจโรค
พลตำรวจโท เยื้อน ประภาวัต
นายเรณู สุวรรณสิทธิ์
พลโท หม่อมราชวงศ์ลาภ หัสดินทร
นายเล็ก วานิชอังกูร
พลโท วิชัย พงศ์อนันต์
พลเรือโท ศรี ดาวราย
พลตำรวจโท ศรีสุข มหินทรเทพ
พลเรือโท สงัด ชลออยู่
พลเรือตรี สมุทร์ สหนาวิน
พลโท สมบูรณ์ วิจิตรานุช
นายสมภพ โหตระกิตย์
พันเอก สิทธิ ศิลปสุขุม
นายสานนท์ สายสว่าง
นายสุรพงษ์ ตรีรัตน์
พลโท เสริม ณ นคร
พลตรี แสวง ขมะสุนทร
พลโท ไสว ดวงมณี
นายอดุล บินสอาด
พลเรือเอก อนันต์ เนตรโรจน์
พันเอก อัมพร ศรีแสง
พันเอก อาจศึก ดวงสว่าง
พลตรี อารมณ์ ทับทิมไทย
นายอุทัย วุณิกุล
พลตรี เอื้อม จิรพงศ์
พลเรือตรี โอภาส จามิกรณ์
นายคำนึง ชาญเลขา
พลตำรวจตรี จำรัส มังคลารัตน์
พันเอก เชิดชาย เหล่าหล้า
พลตรี เฉลิม สุทธิรักษ์
นายบุญชู โรจนเสถียร
นายประสิทธิ์ ศรีสุชาต
พลโท พโยม พหุลรัต
พลตำรวจตรี มนต์ชัย พันธุ์คงชื่น
นางสิริลักขณ์ จันทรางศุ
พันเอก สงวน คำวงษา
พันตำรวจเอก สุธรรม วรวิเชียรวงษ์
อ้อน (อัลบั้ม)

อ้อน เป็นอัลบั้มเดี่ยวชุดที่สองของ เทวัญ ทรัพย์แสนยากร วางแผงเมื่อปี พ.ศ. 2536 ซึ่งยังคงคอนเซ็ปท์ความเป็นป๊อบ-แจ๊ส ที่นำความเป็นไทยเข้ามาผสมผสาน โดยเทวัญเป็นผู้เรียบเรียง แต่งเพลงเองหมดที่เป็นเพลงใหม่ในอัลบั้ม ซึ่งปัจจุบัน เพลงกลองยาว ในอัลบั้มชุดนี้ ถูกนำมาเป็นเพลงไตเติ้ลประกอบรายการวิทยุ Music @ Night ของตัวเทวัญเอง ทุกๆวันพุธ
รายชื่อเพลง

. "ลองดู" - 3:01
. "จับปูดำ" - 4:18
. "ชื่นใจ" - 5:24
. "กลองยาว" - 5:15
. "อย่านะ" - 4:52
. "ลาวเสี่ยงเทียน" - 5:35
. "อ้อน" - 7:08
. "เปิดทางหน่อย" - 5:54
. "ห้าขลุ่ยสามัคคี" -  2:28
รายชื่อนักดนตรี

. เทวัญ ทรัพย์แสนยากร - แซกโซโฟน, ขลุ่ย, ไวโอลินไฟฟ้า, โปรดิวเซอร์, มิกซ์เสียง
. สมหวัง พัชรพร - กีต้าร์อะคูสติก, กีต้าร์ไฟฟ้า
. ดุสิต อนุภาษ - เบส
. บุญยง พักภู่ - ระนาดเอก, ระนาดทุ้ม, ขิม
. สมสรร สมบัติเจริญ - กลอง
. ชัชวาล ลิ่มสุวรรณ - กีต้าร์อะคูสติก, กีต้าร์ไฟฟ้า (เพลงเปิดทางหน่อย และห้าขลุ่ยสามัคคี)
รายชื่อนักดนตรีรับเชิญ

. วรยศ สุขสายชล - ซออู้, ซอด้วง (เพลงชื่นใจ)
. ณรงค์ฤทธิ์ โตสง่า - กลองยาว (เพลงกลองยาว), กลองรำมะนา (เพลงลาวเสี่ยงเทียน)
. ชิน จักรยุทธ - ปี่ชวา (เพลงอ้อน)
. สุทิน ศรีณรงค์ - ไวโอลิน (เพลงอ้อน)
. ธนเดช มั่งมี - ไวโอลิน (เพลงอ้อน)
. พจน์ ปรีชา - ไวโอลิน (เพลงอ้อน)
. นครไทย ไชยธงรัตน์ - กีต้าร์อะคูสติก (เพลงเปิดทางหน่อย และจับปูดำ)
รายชื่อนักร้องรับเชิญ ขับร้องหมู่

. ผุสดี เอื้อเฟื้อ - (เพลงเปิดทางหน่อย และจับปูดำ)
. รุ่งพิรุณ เมธารมย์ - (เพลงเปิดทางหน่อย และจับปูดำ)
. สมา สวยสด - (เพลงลาวเสี่ยงเทียน และชื่นใจ)
. อมร เกียรติวรางกูร - (เพลงลาวเสี่ยงเทียน และชื่นใจ)
. วิศรุตา ทับแสง - (เพลงลาวเสี่ยงเทียน และชื่นใจ)
. สายสุนีย์ สุขกฤต - (เพลงลาวเสี่ยงเทียน และชื่นใจ)
. วรพจน์ สัมฤทธิ์ - ซาวนด์ เอนจิเนียร์
. ปีเตอร์ กัน - Executive Producer
อิทธิวัฒน์ เพียรเลิศ

| อิทธิวัฒน์ เพียรเลิศ |
| --- | --- |
เกิด: 20 มีนาคม พ.ศ. 2490
เสียชีวิต: 24 พฤศจิกายน พ.ศ. 2560 (70 ปี)
การศึกษา: โรงเรียนเซนต์คาเบรียล  ระดับปริญญาตรี ภาควิชาวิศวกรรมไฟฟ้า คณะวิศวกรรมศาสตร์ มหาวิทยาลัยขอนแก่น
อาชีพ: นักจัดรายการวิทยุ นักธุรกิจ
องค์การ: ไนท์สปอต บีเอ็นที มีเดีย พลัส แชนแนลวีไทยแลนด์ เอ็มทีวีไทยแลนด์ วีเอชวัน เอฟทีวีไทยแลนด์
พันตำรวจเอก อิทธิวัฒน์ เพียรเลิศ (20 มีนาคม พ.ศ. 2490 - 24 พฤศจิกายน พ.ศ. 2560) วิศวกร และนักธุรกิจสื่อมัลติมีเดีย ในอดีตเคยเป็นนักจัดรายการวิทยุ ในช่วงคริสต์ทศวรรษ 1970 และเป็นผู้ก่อตั้งบริษัทไนท์สปอต เป็นดีเจที่จัดรายการแบบสากลเป็นคนแรกของเมืองไทย และเป็นผู้สร้างวิทยุ 24 ชั่วโมงคลื่นแรก ก่อตั้งค่าย WEA Records Ltd., โซนีมิวสิก (ซีบีเอส) และบีเอ็มจีไทยแลนด์ ในประเทศไทย ต่อมาก่อตั้งบริษัทมีเดีย พลัส ทำงานด้านผลิตรายการวิทยุควบคู่ไปพร้อมกับงานจัดคอนเสิร์ตจากศิลปินต่างประเทศ อิทธิวัฒน์ บุกเบิกวงการเคเบิลทีวี ด้วยการผลิตรายการโทรทัศน์ 24 ชั่วโมงให้กับยูบีซีถึง 5 ช่อง ผลงานชิ้นเอกในยุคนี้ของคุณอิทธิวัฒน์คือการก่อตั้ง แชนแนลวีไทยแลนด์ นอกจากนั้นยังได้ก่อตั้งเอ็มทีวีไทยแลนด์, วีเอชวัน และ เอฟทีวีไทยแลนด์
ประวัติ

อิทธิวัฒน์ ศึกษาระดับมัธยมศึกษาที่ โรงเรียนเซนต์คาเบรียล ระดับปริญญาตรี ภาควิชาวิศวกรรมไฟฟ้า คณะวิศวกรรมศาสตร์ มหาวิทยาลัยขอนแก่น เริ่มต้นการทำงานด้วยการเป็นเซลส์แมนบริษัทน้ำมันเอสโซ่พร้อมการจัดรายการวิทยุของตัวเอง ในชื่อไนท์สปอต เขาเปิดเพลงและพูดระหว่างเพลงคนแรก ไนท์สปอตโปรดักชั่นที่สร้างดีเจรุ่นใหม่เข้ามาในวงการขณะนั้น รุ่นแรก ๆ ก็มี เช่น วาสนา วีระชาติพลี, วิโรจน์ ควันธรรม, วินิจ เลิศรัตนชัย, ธเนศ วรากุลนุเคราะห์, หม่อมราชวงศ์รุจยาภา อาภากร
นอกจากเป็นนักธุรกิจยังรับราชการที่สำนักงานตำรวจแห่งชาติ ยศสุดท้าย คือพันตำรวจเอก เคยอยู่ศูนย์ประมวลข่าวสาร กรมตำรวจ (หน่วยคอมพิวเตอร์) และกองสารนิเทศ สำนักงานตำรวจแห่งชาติ
ผลงานของ ไนต์สปอตโพรดักชันส์ คือนำเข้าคอนเสิร์ตจากศิลปินเพลงชื่อดังต่างประเทศเป็นเจ้าแรก ๆ ในประเทศไทย เริ่มต้นจาก วงดนตรีแนวโซลและอาร์แอนด์บี จากอเมริกา เดอะสไตลิสติกส์, วงร็อกเชอร์เบ็ต จากออสเตรเลีย, บลอนดี, คลิฟฟ์ ริชาร์ด, อีริก แคลปตัน, ร็อด สจ๊วต, สตีวี วันเดอร์, เบย์ซิตีโรเลอส์ โดยเฉพาะอย่างยิ่งคอนเสิร์ต เดวิด โบอี ที่สนามกีฬากองทัพบก ขายบัตรได้มากถึง 35,000 ใบ
อิทธิวัฒน์และไนต์สปอตยังขยายธุรกิจเพลง ด้วยการเปิดบริษัท WEA Records Ltd. เป็นตัวแทนของบริษัทแผ่นเสียงเครือ Warner Music Group ในประเทศไทย จัดจำหน่ายแผ่นเสียง ซีดี และเทปคาสเซ็ต ของศิลปินต่างประเทศ เช่น มาดอนน่า, ร็อด สจ๊วต, ยูทู, ชิคาโก, พรินซ์ เป็นต้น และในปี 2527 ไนท์สปอตโปรดักชัน ก็เปิดธุรกิจค่ายเพลงไทย เริ่มต้นศิลปินเบอร์แรกด้วย ปานศักดิ์ รังสิพราหมณกุลในชุด ไปทะเล ถือเป็นผลงานชุดแรกของศิลปินไทยที่บันทึกเสียงไกลถึงอเมริกา และผลิตศิลปินอีกหลายศิลปิน เช่น ธเนศ วรากุลนุเคราะห์ จากอัลบั้ม แดนศิวิไลซ์ ที่ไปบันทึกเสียงถึงประเทศอังกฤษและอัสนี-วสันต์ โชติกุล จากอัลบั้ม บ้าหอบฝาง และนอกจากนั้นไนท์สปอร์ตยังมีรายการเพลงไทย โลกสวยด้วยเพลง จัดรายการโดย วินิจ เลิศรัตนชัย, ดารณี มณีดิษ, อัจฉรา บุนนาค เป็นต้น ที่ได้รับความนิยมอย่างมากในยุคนั้น อิทธิวัฒน์ ยังเปิดค่ายเพลง โซนีมิวสิก (ซีบีเอส) และบีเอ็มจีไทยแลนด์
ด้วยนโยบายการทำงานที่ต่างกัน ทำให้ คุณอิทธิวัฒน์ เพียรเลิศ ตัดสินใจแยกตัวออกจากไนท์สปอต และก่อตั้งบริษัทมีเดีย พลัส ในปี พ.ศ. 2529 ทำงานด้านผลิตรายการวิทยุควบคู่ไปพร้อมกับงานจัดคอนเสิร์ตจากศิลปินต่างประเทศ คลื่นวิทยุของมีเดีย พลัสในเวลานั้น คือ 88.0, 95.5 และ 105.0 เมกะเฮิร์ทซ์ มีรายการที่โดดเด่นคือ สไมล์ เรดิโอ ทาง เอฟเอ็ม 88.0 เมกะเฮิร์ทซ์ มีนักจัดรายการวิทยุอย่าง วินิจ เลิศรัตนชัย, หัทยา เกษสังข์, สาลินี ปันยารชุน, นิมิตร ลักษมีพงศ์, วิทวัส ศุภเมธากร, สุทธิธรรม สุจริตตานนท์, ธเนศ แสงโชติกุล, มณฑาณี ตันติสุข และ สมเกียรติ อริยะชัยพาณิชย์ คลื่นสไมล์ เรดิโอออกอากาศจากกรุงเทพกระจายผ่านดาวเทียม ไปยังสถานีวิทยุทั่วประเทศ
กระทั่งต่อมานับจากช่วงปีตั้งแต่ปี 2535 อิทธิวัฒน์บุกเบิกวงการเคเบิลทีวี ด้วยการผลิตรายการโทรทัศน์ 24 ชั่วโมงให้กับยูบีซีถึง 5 ช่อง ผลงานชิ้นเอกในยุคนี้ของคุณอิทธิวัฒน์คือการก่อตั้ง แชนแนลวีไทยแลนด์ ช่องโทรทัศน์ดนตรี 24 ชั่วโมงช่องแรกของเมืองไทย นอกจากนั้นยังได้ก่อตั้งเอ็มทีวีไทยแลนด์, วีเอชวัน และ เอฟทีวีไทยแลนด์ อีกด้วย
แหล่งข้อมูลอื่น

จากไนท์สปอตสู่ออนป้า นิตยสารผู้จัดการ สิงหาคม 2543
โลกดิจิตอลของ อิทธิวัฒน์ เพียรเลิศ นิตยสารผู้จัดการ สิงหาคม 2543
คำตอบจากความบังเอิญ prateepjittibook.wordpress.com
โมกษคุณฑัม วิศเวศวรัยยะ

| เซอร์เอ็ม>  วิศเวศวรัยยะKCIE, FASc |
| --- | --- |


เดวันแห่งไมสูรุคนที่ 19
ดำรงตำแหน่ง 1912–1918
กษัตริย์: กฤษณราชา วฑิยัร ที่สี่
ก่อนหน้า: ที. อานันทะ เรา
ถัดไป: เอ็ม. กันตราช อุรส
 
ข้อมูลส่วนบุคคล
เกิด: 15 กันยายน 1861 มุทเทนหัลลี ราชอาณาจักรไมสูรุ อินเดียของอังกฤษ
เสียชีวิต: 12/14 เมษายน 1962 (อายุ 100) บังกาลอร์ รัฐไมสูรุ ประเทศอินเดีย (ปัจจุบันคือรัฐกรณาฏกะ ประเทศอินเดีย)
เชื้อชาติ: อินเดีย
ศิษย์เก่า: วิทยาลัยกลางบังกาลอร์ วิทยาลัยวิศวกรรมศาสตร์ ปูเณ มหาวิทยาลัยมัทราส มหาวิทยาลัยบอมเบย์
วิชาชีพ: วิศวกร, รัฐบุรุษ
รางวัล: ภารตรัตนะ (1955)

เซอร์ โมกษคุณฑัม วิศเวศวรัยยะ (อักษรโรมัน: Sir Mokshagundam Visvesvaraya, KCIE, FASc; 15 กันยายน 1861 – 12/14 เมษายน 1962) เป็นวิศวกรโยธาและรัฐบุรุษชาวอินเดีย ผู้ดำรงตำแหน่งดีวันแห่งไมสูรุคนที่ 19 ระหว่างปี 1912 ถึง 1918
เขาได้รับการยอมรับให้อินเดียว่าเป็นหนึ่งในวิศวกรโยธาแนวหน้าของประเทศ ในอินเดีย, ศรีลังกา และแทนซาเนีย เฉลิมฉลองวันเกิดของเขา ซึ่งคือวันที่ 15 กันยายนของทุกปี ให้เป็นวันวิศวกร และเขายังได้รับการยอมรับให้เป็น "ผู้สร้างไมสูรุยุคใหม่"
วิศเวศวรัยยะเริ่มต้นทำงานเป็นวิศวกรโยธาให้รับรัฐบาลของบริติชราช และต่อมาเป็นนายกรัฐมนตรีแห่งราชอาณาจักรไมสูรุ สมัยทำงานให้กับบริติชราช เขาได้รับเครื่องราชฯ CIE จากกษัตริย์เอ็ดเวิร์ดที่เจ็ด ในฐานะหัวหน้าวิศวกรแห่งรัฐบาลไมสูรุ และได้รับสถาปนายศอัศวิน KCIE โดยกษัตริย์จอร์จที่ห้า ในฐานะนายกรัฐมนตรีแห่งไมสูรุที่มีบทบาทเพื่อผลประโยชน์ของสาธารณะ ส่วนบทบาทของเขาต่ออินเดีย ทำให้เขาได้รับเครื่องราชฯ ภารตรัตนะจากรัฐบาลอินเดียในปี 1955 ซึ่งถือเป็นเครื่องราชฯ ระดับสูงสุดของพลเมือง และได้รับสมาชิกภาพผู้ทรงเกียรติ (honorary membership) ประจำสถาบันวิศวกรโยธาลอนดอน
กฤษณ์ สีวะรา

| พลเอกกฤษณ์ สีวะราม> ป.ช., ม.ว.ม., ท.จ.ว. |
| --- | --- |


รัฐมนตรีว่าการกระทรวงอุตสาหกรรม
ดำรงตำแหน่ง 19 ธันวาคม พ.ศ. 2515 – 14 ตุลาคม พ.ศ. 2516
นายกรัฐมนตรี: จอมพล ถนอม กิตติขจร
ก่อนหน้า: พลโท พงษ์ ปุณณกันต์
ถัดไป: โอสถ โกศิน
รัฐมนตรีว่าการกระทรวงกลาโหม
ดำรงตำแหน่ง 21 เมษายน พ.ศ. 2519 – 23 เมษายน พ.ศ. 2519
นายกรัฐมนตรี: หม่อมราชวงศ์เสนีย์ ปราโมช
ก่อนหน้า: พลตรี ประมาณ อดิเรกสาร
ถัดไป: พลเอก ทวิช เสนีย์วงศ์ ณ อยุธยา
รัฐมนตรีช่วยว่าการกระทรวงศึกษาธิการ
ดำรงตำแหน่ง 9 มีนาคม พ.ศ. 2512 – 23 พฤศจิกายน พ.ศ. 2513
นายกรัฐมนตรี: จอมพล ถนอม กิตติขจร
ก่อนหน้า: น้อม อุปรมัย
ถัดไป: อภัย จันทวิมล
ผู้บัญชาการทหารสูงสุด
ดำรงตำแหน่ง 1 ตุลาคม พ.ศ. 2517 – 30 กันยายน พ.ศ. 2518
ก่อนหน้า: พลอากาศเอก ทวี จุลละทรัพย์
ถัดไป: พลเรือเอก สงัด ชลออยู่
ผู้บัญชาการทหารบก
ดำรงตำแหน่ง 1 ตุลาคม พ.ศ. 2516 – 30 กันยายน พ.ศ. 2518
ก่อนหน้า: จอมพล ประภาส จารุเสถียร
ถัดไป: พลเอก บุญชัย บำรุงพงศ์
 
ข้อมูลส่วนบุคคล
เกิด: 25 มีนาคม พ.ศ. 2457 จังหวัดพระนคร ประเทศสยาม
เสียชีวิต: 23 เมษายน พ.ศ. 2519 (62 ปี) กรุงเทพมหานคร ประเทศไทย
พรรคการเมือง: พรรคสหประชาไทย (2511–2514)
คู่สมรส: คุณหญิงสุหร่าย สีวะรา
บุตร: 9 คน
ยศที่ได้รับการแต่งตั้ง
รับใช้:  ไทย
สังกัด: กองบัญชาการทหารสูงสุด กองทัพบกไทย กองทัพเรือไทย กองทัพอากาศไทย
ประจำการ: พ.ศ. 2477 - 2518
ยศ:  พลเอก   พลเรือเอก  พลอากาศเอก
บังคับบัญชา: กองบัญชาการทหารสูงสุด กองทัพบกไทย

พลเอก กฤษณ์ สีวะรา (25 มีนาคม พ.ศ. 2457 - 23 เมษายน พ.ศ. 2519) เป็นนายทหารชาวไทย และนักการเมือง อดีตผู้บัญชาการทหารบก อดีตแม่ทัพภาคที่ 1 รัฐมนตรีหลายกระทรวง อดีตเลขาธิการคณะปฏิวัติผู้มีส่วนเกี่ยวข้องในเหตุการณ์ 14 ตุลา ในฐานะผู้อำนวยการรักษาความสงบ ภายหลังการลาออกจากทุกตำแหน่งและ เดินทางออกนอกประเทศของ 3 ทรราช และอดีตราชองค์รักษ์พิเศษ